गुवाहाटी: बड’ साहित्य’ सभाया BTC ओनसोलाव थानाय फरायसालिफोराव गाव गावनि मेडियाव बादियै आलादा सोलोंथाय पलिचि दाबिदों।  BSS आ बे रावखौ 11 जुलाइनिफ्राय 30 जुलाइसिम BTC नि मोनब्रै जिल्लाफोराव गोबां सांग्रांथि मेल आरो ‘Teachers Meet’ लाबोनानै दाबि खालामो।
 BSS आरो BTC नि सोलोंथाय बिफानजों ओनसोलाव थानाय बर’ मेडियमनि गुदि फरायसालि आरो गेजेर गोजौ फरायसालि मोन्नैखौबो नायनानै बिसोरनि जेंनाजों मोगा मोगि जानायखौ नोजोर होयो।  BSS नि गाहाय नेहाथारि प्रसान्थ बर’आ बुङोदि, “BTC ओनसोलफोराव ‘Pupil Teachers Ratio’ आ खमायलांगासिनो दं आरो फरायसालिफोरनि फरायसाफोरखौ दाजाबदेरनायनि जाहोनाव बर’ मेडियम थांनानै थानांगौआ जेंना नुजाथिदों” लोगोसे बर’ मेडियमनि फरायसालिफोराव मुं थिसन्नाया बोसोरफ्रोमबो खमायलांगासिनो दं होन्ना बुंबावो। 